Poliisi etsii Porin torilla pahoinpitelyyn syyllistynyttä henkilöä.

Vihaisen oloinen mies oli tullut Pohjoiskauppatorinanniskeluravintolan suunnasta sunnuntaina ja heittänyt yllättäen toista miestä lasipullolla päähän torikioskin kohdalla. Sen jälkeen hän oli varastanut uhrilta hampurilaisen ja jatkanut matkaa kohti Eteläkauppatoria.

Pullo osui uhria suuhun ja vahingoitti tämän huulia ja hampaita.

Poliisi pyytää tapauksesta silminnäkijähavaintoja. Tekijä on noin 40-vuotias, todella hoikka, 160 –165 senttiä pitkä ja kävelee etukumarassa. Hän oli pukeutunut valkoiseen huppariin ja hänellä on pieni leukaparta.

Porin poliisi pyytää tapauksen silminnäkijöitä ottamaan yhteyttä puhelinnumeroihin 050–4564963 tai 02–6237654.